OpenLLM-France/wikimedia huggingface dataset:
# Bijauca

Bijauca és una partida i caseria del terme municipal de Tàrbena, situada a la vall del mateix nom.

## Geografia

Vall amb forma de "V", formada per la serra de ses Cordelleres o Solana de Bijauca (1.001) al nord; el Somo (886) a l'oest i S'Ombria des Avencs o penya Médoc (762) i Es Pinyol Roig, al sud. Per aquesta vall, corren el barranc des Pouet de ses Peres i el barranc de Sa Viuda, que li donen forma.

## Història

Vall habitada des del neolític, jaciment de sa cova de Dalt, acull, a més, l'estació rupestre del barranc del Xorquet. En l'actual caseria, s'han localitzat restes d'una possible vil·la romana, així com material àrab i morisc. En aquest mateix indret, el 1968, van tenir lloc les II Jornades Espeleològiques de la Regió de València, Bichauca'68.

## Referències

* ↑ «Bijauca». Gran Enciclopèdia Catalana. Barcelona: Grup Enciclopèdia Catalana.
* ↑ Carolina Frías Castillego: El poblamiento rural de Dianium, Lucentum, Ilici y la ciudad romana de La Vila Joiosa (siglos II a. C.-VII d. C.). Bases para su estudio
* ↑ Tàrbana
# East Cathlamet

East Cathlamet és una concentració de població designada pel cens dels Estats Units a l'Estat de Washington. Segons el cens del 2000 tenia 491 habitants.

## Demografia

Segons el cens del 2000, East Cathlamet tenia 491 habitants, 214 habitatges, i 144 famílies. La densitat de població era de 109 habitants per km².
Dels 214 habitatges en un 22,9% hi vivien nens de menys de 18 anys, en un 57,5% hi vivien parelles casades, en un 6,1% dones solteres, i en un 32,7% no eren unitats familiars. En el 26,2% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,73.
Per edats la població es repartia de la següent manera: un 23% tenia menys de 18 anys, un 3,9% entre 18 i 24, un 19,8% entre 25 i 44, un 24,8% de 45 a 60 i un 28,5% 65 anys o més.
L'edat mediana era de 48 anys. Per cada 100 dones de 18 o més anys hi havia 94,8 homes.
La renda mediana per habitatge era de 40.000 $ i la renda mediana per família de 51.875 $. Els homes tenien una renda mediana de 50.658 $ mentre que les dones 19.519 $. La renda per capita de la població era de 19.372 $. Cap de les famílies estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Cathlamet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- East Cathlamet». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Dècim Juni Brutus (triumvir 194 aC)

Dècim Juni Brutus (en llatí: Decimus Junius Brutus) va ser un magistrat romà del segle ii aC. Formava part de la gens Júnia, i era de la branca familiar dels Juni Brutus, que tenien origen plebeu.
L'any 194 aC va ser triumvir coloniae deducendae, un dels magistrats extraordinaris nomenats per dirigir la creació d'una colònia, en aquest cas a Sipont (Magna Grècia).

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 592.
# Vlada Stošić

Vlada Stošić (nascut el 31 de gener de 1965 a Urane, llavors República Federal Socialista de Iugoslàvia) és un futbolista serbi, ja retirat. Jugava de migcampista.

## Trajectòria

Format al planter de l'Estrella Roja de Belgrad, Stosic no va tenir un lloc en l'equip capitalí fins al 1988. Abans, ja havia debutat en la lliga del seu país en equips com el FK Rad Belgrad i el FK Radnicki Nis, i el Footscray JUST d'Austràlia. A l'Estrella Roja, una vegada consolidat, hi milita quatre campanyes, on juga un centenar de partits, inclosos els de la darrera edició de la lliga de la RFS Iugoslava. Amb l'Estrella Roja a més a més, es va proclamar Campió de la Copa d'Europa de 1991.
El gener de 1992 passa a la lliga espanyola. Primer en el RCD Mallorca, amb el qual debuta en partit contra l'Oviedo. Eixe any els illencs són cuers i baixen a Segona. Stosic els acompanya un any en la categoria d'argent abans de retornar a Primera de la mà del Reial Betis.
Va estar-se dos anys a Sevilla, sent titular ambduès campanyes, amb 35 i 37 partits de lliga respectivament. L'estiu de 1997 disputa la Lliga estival de Mèxic, a les files de l'Atlante, amb 16 partits i 2 gols. Quan acaba eixa competició, retorna a Europa, aquesta vegada a la lliga portuguesa, amb el Vitoria de Setúbal. Al club lus roman dos anys, però amb menys participació que adés. Finalment, el 1999 penja les botes.

## Selecció

Stosic va jugar un partit amb la selecció de futbol de la República Socialista Iugoslava, el 1990.

## Enllaços externs

* Fitxa a Betisweb Arxivat 2013-09-01 at Archive.is (castellà)
# Johann Gottfried Eckard

Johann Gottfried Eckard (Augsburg (Baviera), 21 de gener, 1735 - París (França), 24 de juliol, 1809), va ser un pianista i compositor alemany.

## Vida i treball

La professió original de Johann Gottfried Eckard era un gravador. Va aprendre música en el seu temps lliure principalment a través de l'"Experiment on the true way of playing the piano" de Carl Philipp Emanuel Bach i les seves sis "sonates d'assaig".
Johann Gottfried Eckard va anar a París el 1758, iniciat pel fabricant de pianos d'Augsburg Johann Andreas Stein, i s'hi va quedar. Inicialment es va guanyar la vida pintant miniatures, un ofici en el qual clarament tenia una habilitat considerable. Va adquirir una gran competència com a pianista i va donar concerts amb èxit a París.
Juntament amb Johann Schobert, es va convertir en el pianista i compositor de piano més respectat de la ciutat. Segons declaracions contemporànies, el seu estil d'actuació era més auster i semblant a un orgue que el de Johann Schobert.
Només van aparèixer sis sonates per a piano op.1 (1763), dues sonates per a piano op.2 (1764) i un Minuet d'Exaudet amb variacions pour le clavecin (1764). Una edició completa de les obres per a piano d'Eckard amb comentaris de J. Ligtelijn va ser publicada per Eduard Reeser (Amsterdam 1956).

## Referències

* 1 2 3 Abschnitt nach: Wilibald Gurlitt: Johann Gottfried Eckard. In: Riemann Musiklexikon.
* 1 2 3 4 Abschnitt nach: Nicolas Slonimsky: Johann Gottfried Eckard. In: Baker’s Biographical Dictionary of Musicians.

## Bibliografia

* Eckard, Johann Gottfried. In: Wilibald Gurlitt (Hrsg.): Riemann Musiklexikon. 12., völlig neubearbeitete Auflage. Personenteil: A–K. Schott, Mainz 1959, S. 445 (Textarchiv – Internet Archive).
* Eckard, Johann Gottfried. In: Carl Dahlhaus (Hrsg.): Riemann Musiklexikon. 12., völlig neubearbeitete Auflage. Personenteil: A–K, Ergänzungsband. Schott, Mainz 1972, S. 307.
* Eckard, Johann Gottfried. In: Nicolas Slonimsky: Baker’s Biographical Dictionary of Musicians. 7. Auflage. Oxford University Press, London, New York, Toronto 1984, ISBN 0-19-311335-X, S. 641 (englisch).
* Hans Heinrich Eggebrecht: Eckard, Johann Gottfried. In: Neue Deutsche Biographie (NDB). Band 4, Duncker & Humblot, Berlin 1959, ISBN 3-428-00185-0, S. 279 (Digitalisat).
# Penfieldita

La penfieldita és un mineral de la classe dels halurs. Rep el seu nom del mineralogista nord-americà Samuel Lewis Penfield (1856-1906), de la Universitat Yale.

## Característiques

La penfieldita és un halur de fórmula química Pb₂Cl₃(OH). Cristal·litza en el sistema hexagonal. La seva duresa a l'escala de Mohs es troba entre 3 i 4.
Segons la classificació de Nickel-Strunz, la penfieldita pertany a «03.DC - Oxihalurs, hidroxihalurs i halurs amb doble enllaç, amb Pb (As,Sb,Bi), sense Cu» juntament amb els següents minerals: laurionita, paralaurionita, fiedlerita, laurelita, bismoclita, daubreeïta, matlockita, rorisita, zavaritskita, zhangpeishanita, nadorita, perita, aravaipaïta, calcioaravaipaïta, thorikosita, mereheadita, blixita, pinalita, symesita, ecdemita, heliofil·lita, mendipita, damaraïta, onoratoïta, cotunnita, pseudocotunnita i barstowita.

## Formació i jaciments

Va ser descoberta al districte de Làurion, a la prefectura d'Àtica, Grècia. També ha estat descrita en altres indrets de Grècia, així com a Itàlia, Àustria, la República Txeca, el Regne Unit, els Estats Units, Xile, Afganistan, el Vietnam, Sud-àfrica i Tunísia.

## Referències

* ↑ «Penfieldite» (en anglès). Mindat. [Consulta: 11 novembre 2017].
# Boophis hillenii

Boophis hillenii és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis hillenii. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Dortches

Dortches és una població dels Estats Units a l'estat de Carolina del Nord. Segons el cens del 2008 tenia 871 habitants.

## Demografia

Segons el cens del 2000, Dortches tenia 809 habitants, 329 habitatges i 235 famílies. La densitat de població era de 40,6 habitants per km².
Dels 329 habitatges en un 29,2% hi vivien nens de menys de 18 anys, en un 59,6% hi vivien parelles casades, en un 7,6% dones solteres, i en un 28,3% no eren unitats familiars. En el 26,1% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,96.
Per edats la població es repartia de la següent manera: un 22,6% tenia menys de 18 anys, un 6,6% entre 18 i 24, un 25,5% entre 25 i 44, un 32,1% de 45 a 60 i un 13,2% 65 anys o més.
L'edat mediana era de 42 anys. Per cada 100 dones de 18 o més anys hi havia 89,1 homes.
La renda mediana per habitatge era de 35.417 $ i la renda mediana per família de 52.250 $. Els homes tenien una renda mediana de 31.635 $ mentre que les dones 23.375 $. La renda per capita de la població era de 24.287 $. Entorn de l'1,3% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dortches». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Dortches». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Echelon (Nova Jersey)

Echelon és una concentració de població designada pel cens dels Estats Units a l'estat de Nova Jersey. Segons el cens del 2000 tenia 10.440 habitants.

## Demografia

Segons el cens del 2000, Echelon tenia 10.440 habitants, 4.886 habitatges, i 2.345 famílies. La densitat de població era de 1.419,3 habitants/km².
Dels 4.886 habitatges en un 22,8% hi vivien nens de menys de 18 anys, en un 36,8% hi vivien parelles casades, en un 8,5% dones solteres, i en un 52% no eren unitats familiars. En el 43,6% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 3,01.
Per edats la població es repartia de la següent manera: un 19,8% tenia menys de 18 anys, un 8,1% entre 18 i 24, un 38% entre 25 i 44, un 20,2% de 45 a 60 i un 13,9% 65 anys o més.
L'edat mediana era de 36 anys. Per cada 100 dones de 18 o més anys hi havia 86,4 homes.
La renda mediana per habitatge era de 49.410 $ i la renda mediana per família de 63.962 $. Els homes tenien una renda mediana de 46.934 $ mentre que les dones 36.556 $. La renda per capita de la població era de 26.850 $. Aproximadament el 4,9% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Echelon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Echelon». American Fact Finder. Oficina del Cens dels Estats Units, 12-01-2010.
# Vladan Lukic

Vladan Lukić és un exfutbolista serbi, nascut a Sopot el 16 de febrer de 1970. Ocupava la posició de davanter.
Es va destapar com a golejador a l'Estrella Roja de Belgrad. El 1993 recala a l'Atlètic de Madrid, i als pocs mesos retorna al seu país. Retornaria a la competició espanyola per militar al CA Marbella de Segona Divisió. Posteriorment, jugaria a l'OFK Belgrad, al FC Sion de Suïssa, al FC Metz i al Paniliakos grec, on es retiraria l'any 2000.
Ha estat internacional amb l'antiga selecció iugoslava i amb la seua hereva de Sèrbia i Montenegro. Va ser el president de l'Estrella Roja de Belgrad entre 2009 i 2012.

## Referències

* ↑ Red Star Belgrade. «Lukić branio Srbiju na Kosmaju» (en serbi), 24-03-2010. Arxivat de l'original el 10 November 2012. [Consulta: 8 abril 2024].
* ↑ Vladan Lukić podneo ostavku!;B92, 13 November 2012
# Barisan Nasional Pembebasan Patani

El Barisan Nasional Pembebasan Patani (BNPP), Front Nacional d'Alliberament de Patani, fou un grup nacionalista malai i musulmà de Patani al sud de Tailàndia fundat el 1961. El 1963 se'n va separar el Barisan Revolusi Nasional Melayu Pattani (BRN). El 2002 fou reanomenat Barisan Islam Pembebasan Patani, Front Islàmic d'Alliberament de Patani, emfatitzant la militància islàmica en detriment del seu nacionalisme malai original.

## Referències

* ↑ No one is safe, Human Rights Watch, p. 2
# Joan Font i Mañé

Joan Font i Mañé (Barcelona, 22 de novembre de 1907 - ?) fou un futbolista català de les dècades de 1920 i 1930.

## Trajectòria

Jugava de centrecampista. Es va formar a la UE Sant Andreu. Arribà al FC Barcelona la temporada 1929-30, jugant fins a 1932 un total de 75 partits, marcant 2 gols. Posteriorment destacà al CE Júpiter, on jugà durant 6 temporades, fins a 1938. Posteriorment passà pel Cartagena CF i novament pel Sant Andreu. Fou internacional amb la selecció catalana de futbol el 1931.

## Referències

* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.
* ↑ Ángel, Iturriaga. Diccionario de Jugadores del F. C. Barcelona. Editorial Base, 2010. ISBN 978-84-92437-74-0.

## Enllaços externs

* Fitxa de Joan Font i Mañé a BDFutbol
# Weihai

Weihai (xinès: 威海; pinyin: Wēihǎi), abans també coneguda com a Weihaiwei o Port Edward és una ciutat portuària de la República Popular de la Xina situada al Golf de Bohai, al nord-est de la província de Shandong. Ocupa una àrea de 5.436 km² i té una població de gairebé 2.500.000 d'habitants (2004). La temperatura mitjana de la ciutat és de 12,7 °C i el seu clima és moderat, amb estacions ben diferenciades.
La ciutat es troba envoltada pel mar i la seva badia està protegida per l'illa de Liugong (xinès simplificat: 刘公岛; xinès tradicional: 劉公島; pinyin: Liú gōng dǎo). El port va ser anteriorment la base de la flota xinesa de Beiyang durant la dinastia Qing. Disposa d'una important flota pesquera que explota els més de 1.000 quilòmetres de costa de la ciutat. En les seves aigües es troben més de 300 espècies diferents entre les quals destaquen les gambes, els cogombres de mar, algues i diversos crustacis. Weihai té jaciments de granit així com mines d'or, ferro, coure i zinc. Les principals indústries de la ciutat són les químiques, tèxtils, de maquinària, seda i plàstics. Weihai és també un important productor de cacauets, gra i fruita.
Entre 1898 i 1930 la ciutat fou la capital d'un territori de 740 quilòmetres quadrats, anomenat també Weihaiwei, que va ser una concessió britànica.
# Boophis idae

Boophis idae és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis idae. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Ecologia del comportament

L'ecologia del comportament és la ciència que estudia les bases evolutives pel comportament animal (etologia) que es deguin a les pressions ecològiques. L'ecologia del comportament emergeix de l'etologia des dels estudis del comportament animal que va fer Niko Tinbergen.
l'ecologia del comportament estudia les implicacions ecològiques i evolutives de les estratègies de comportament dels animals en situacions rellevants des del punt de vista de la teoria de l'evolució neodarwinista, també coneguda com a síntesi evolutiva moderna o teoria sintètica de l'evolució.
Si un organisme té una característica que li proporciona un avantatge selectiu (és a dir, de significacació adaptativa) en un nou ambient la selecció natural l'afavorirà.
Els individus sempre competeixen amb els altres pels recursos limitats que inclouen l'aliment, territoris i les parelles. El valor d'un comportament social depèn en part dels comportament social dels animals veïns John Maynard Smith (1982) va establir el terme d'estratègia estable evolutivament a partir de la teoria dels jocs de l'economia.

## Referències

* ↑ Maynard Smith, J. 1982. Evolution and the Theory of Games.

## Vegeu també

* Claveguera de la conducta

## Enllaços externs

* Behavioral Ecology Blog Arxivat 2013-10-06 a Wayback Machine.
# Eagle Lake (Maine)

Eagle Lake és una població dels Estats Units a l'estat de Maine (EUA). Segons el cens del 2000 tenia 815 habitants.

## Demografia

Segons el cens del 2000, Eagle Lake tenia 815 habitants, 330 habitatges, i 203 famílies. La densitat de població era de 8,5 habitants/km².
Dels 330 habitatges en un 25,8% hi vivien nens de menys de 18 anys, en un 46,7% hi vivien parelles casades, en un 10,3% dones solteres, i en un 38,2% no eren unitats familiars. En el 32,4% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,77.
Per edats la població es repartia de la següent manera: un 17,5% tenia menys de 18 anys, un 7,9% entre 18 i 24, un 24,5% entre 25 i 44, un 28% de 45 a 60 i un 22,1% 65 anys o més.
L'edat mediana era de 45 anys. Per cada 100 dones de 18 o més anys hi havia 90,4 homes.
La renda mediana per habitatge era de 22.159 $ i la renda mediana per família de 34.375 $. Els homes tenien una renda mediana de 30.956 $ mentre que les dones 17.917 $. La renda per capita de la població era de 14.315 $. Entorn de l'11,4% de les famílies i el 21,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eagle Lake». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Eagle Lake». American Fact Finder. Oficina del Cens dels Estats Units, 12-01-2010.
# Volkswagen Arena

El Volkswagen Arena és un estadi multiusos de la ciutat de Wolfsburg (Baixa Saxònia, Alemanya), que acull el club de futbol del VfL Wolfsburg. Construït a la tardor del 2002 i amb capacitat per a 30.000 espectadors. El nom deriva del principal patrocinador de l'estadi i del VfL Wolfsburg, Volkswagen. Va reemplaçar a l'antic VFL Stadion.

## Característiques

* Cost: volum d'inversió de 53 milions d'euros (pagat al 50% per Volkswagen i Wolfsburg AG segons es va plantejar).
* Propietari de l'estadi: Wolfsburg AG.
* Aforament: 30.000 seients coberts. Seients per a 80 persones en cadires de rodes més un acompanyant.
* Sostre: la grada està completament coberta per un sostre translúcid. Es pot cobrir tot el terreny de joc amb coberta retràctil.
* Llotges: 32 llotges de 10 persones, tribuna de convidats d'honor per a 80 persones, 1.200 places a servei d'empreses.
* Superfície de joc: pot girar 90 graus en direcció nord-sud, cada meitat cap a les zones adjacents a l'estadi. Tant la gespa del camp de joc, com el del camp d'entrenament tenen calefacció.
* Volkswagen-Arena (Vista Oest)
* Vista interior des del corner

## Competicions internacionals

El primer i únic partit disputat per Alemanya en el Volkswagen Arena va ser l'1 de juny del 2003. Tenint com a rival al Canadà, al qual va derrotar per 4-1. També es va disputar un altre partit internacional el 3 de juny del 2006, en vigílies de la Copa del Món de Futbol de 2006 d'Alemanya, van jugar Polònia i Croàcia. Polònia va guanyar el partit per 1-0.
El Volkswagen Arena va ser una de les seus de la Copa del Món de Futbol Femenina del 2011.

## Referències

* Arxivat 2011-09-27 a Wayback Machine.
# Bacil de Hansen

Mycobacterium leprae o bacil de Hansen, és el bacteri que causa la lepra o "malaltia de Hansen". És intracel·lular i pleomòrfic, Usualment té forma de bastó, és resistent a l'acidesa i a l'alcohol, aeròbic i està remotament emparentada amb Mycobacterium tuberculosi.
Va ser el primer bacteri patogen descobert en teixits infectats; el 1874, fou descrit per G. Armauer Hansen a Noruega. Presenta una longitud entre 1 i 7 micres i un gruix entre 0,3-0,5 micres. Aquest organisme no ha pogut ser multiplicat amb èxit en un medi de cultiu artificial.
Mycobacterium leprae és sensible a les dapsones, el primer tractament efectiu descobert per a la lepra, però és resistent als antibiòtics desenvolupats posteriorment. Normalment es necessita una combinació de dapsona, rifampicina i clofazimina, que és el tractament recomanat per l'OMS.

## Referències

* ↑ Ryan, K.J.; Ray, C.G. (editors). Sherris Medical Microbiology. 4ª. McGraw Hill, 2004, p. 451–3. ISBN 0838585299.
* 1 2 McMurray, D.N. "Mycobacteria and Nocardia". A: Baron's Medical Microbiology (Baron S et al., eds.). 4ª. Univ of Texas Medical Branch, 1996. ISBN 0-9631172-1-1.
* ↑ Hansen, G.H.A «Undersøgelser Angående Spedalskhedens Årsager (Investigations concerning the etiology of leprosy)» (en noruego). Norsk Mag. Laegervidenskaben, 4, 1874, pàg. 1–88.
* ↑ Irgens, L «The discovery of the leprosy bacillus». Tidsskr nor Laegeforen, 122, pàg. 708–9. PMID: 11998735.

## Enllaços externs

* Genoma de Mycobacterium leprae
* "Mycobacterium leprae" Rápidas Referencias
# Joan Mascaró

«Joan Mascaró» té aquests significats:
* Joan Mascaró i Altimiras (n. 1949), lingüista català
* Joan Mascaró i Fornés (1897-1987), filòleg orientalista mallorquí.